Publication: Magyar Közlöny
Issue: MK-2003-71 (Year: 2003, Number: 71)
Era: 1990-2004
Section: szóló 1952. évi III. törvény XX. fejezetét kell alkalmazni.
Paragraph Index: 221

20. § Az Ftv. 74. §-ának (3) bekezdése helyébe a következõ rendelkezés lép: „(3) Az (1) bekezdés h) pontjában meghatározott záróvizsgáztatási és oklevél kiadási jog felfüggesztése esetén az oktatási miniszter kijelöli azt a felsõoktatási intézményt, amely szakindítási engedély birtokában, a felsõoktatási intézménnyel kötött megállapodás alapján biztosítja a záróvizsga 96. §-ban meghatározott feltételeit és kiadja az oklevelet. A hallgató — kérelem benyújtásával, annak kedvezõ elbírálása esetén — jogosult más, azonos képzést folytató felsõoktatási intézményben is záróvizsgát tenni. A képzés folytatásának felfüggesztésére irányuló döntés, valamint a felsõoktatási intézmény megszûnése esetén az oktatási miniszter kijelöl valamely más, azonos képzést folytató intézményt, hogy megteremtse a hallgatók számára a tanulmányok folytatásának lehetõségét, és államilag finanszírozott képzésben részt vevõ hallgató esetén a képzés finanszírozásáról is intézkedik. Azt a felsõoktatási intézményt terheli a tanulmányokat megkezdett és a fogadó felsõoktatási intézményben tanulmányokat folytató hallgatók képzési költsége, amelynek a képzését — a képesítési követelményekben meghatározott képzési idõ hátralévõ részében — az oktatási miniszter felfüggesztette. Az oktatási miniszter által kijelölt felsõoktatási intézmény köteles fogadni a hallgatókat. A tantervi követelmények meghatározása a fogadó intézmény hatásköre.”

Source: https://magyarkozlony.hu/hivatalos-lapok/91eccb949d882d41e25ee3e2e0f70423203d20e1/dokumentumok/e67580cee86205546f9627f360adf336af082848/letoltes